Publication: Magyar Közlöny
Issue: MK-1999-18 (Year: 1999, Number: 18)
Era: 1990-2004
Section: önkormányzatokról szóló 1990. évi LXV. törvény (Ötv.) rendelkezik. Főszabályként a képviselő-testület ülései nyilvánosak, azon
Paragraph Index: 860

önkormányzatokról szóló 1990. évi LXV. törvény (Ötv.) rendelkezik. Főszabályként a képviselő-testület ülései nyilvánosak, azon bármely választópolgár részt vehet, és a nyilvános ülésről készült jegyzőkönyv tartalmát megismerheti. (49/A/1997) A győri, hivatalból indított vizsgálatunk során a testületi ülések nyilvánosságára vonatkozó szabályozás értelmezését kérte hivatalunktól a közigazgatási hivatal egyik munkatársa. Nevezetesen, hogy az önkormányzat saját SZMSZ-ében korlátozhatja, vagy megtilthatja-e videofelvételek készítését a nyilvános testületi üléseken. A képviselő-testület tagjai sérelmezték, hogy a szövegkörnyezetéből kiragadott részek torzítják az általuk elmondottak lényegét, és személyiségi jogaikat is sérti az eljárás. (759/H/1997) Ugyancsak e kérdésben fordult hozzánk egy választópolgár, aki sérelmezte, hogy videofelvételt kívánt készíteni nyilvános testületi ülésen, de a képviselők szavazása alapján kikapcsoltatták készülékét. Állásfoglalást kért, hogy készíthet-e a képviselők hozzájárulása nélkül felvételeket, és ezeket nyilvánosan közzéteheti-e? (284/K/1997) A probléma részletesebb tárgyalását az indokolja, hogy segítsük az önkormányzatok helyes jogértelmezését, és eloszlassuk az állampolgároknak jogaik érvényre juttatásával kapcsolatos gyanakvását. Az Ötv. alapján a helyi önkormányzat a helyi közügyekben demokratikus módon, széles körű nyilvánosságot teremtve kifejezi és megvalósítja a helyi közakaratot. Főszabályként a képviselő-testület ülése nyilvános. A választópolgárok a képviselő-testület előterjesztéseibe, üléseinek jegyzőkönyveibe minden tartalmi és formai korlát nélkül betekinthetnek. Az Avtv. alapján az állami vagy helyi önkormányzati feladatot ellátó szerv köteles a közvéleményt tájékoztatni a feladatkörébe tartozó ügyekről. Ennek érdekében rendszeresen közzé-, vagy más módon hozzáférhetővé teszi az erre vonatkozó dokumentumokat. Lehetővé kell tennie azt is, hogy ezeket az adatokat bárki megismerhesse, azokról — a dokumentum tárolási módjától függetlenül — másolatokat kérjen. A képviselők — állampolgárok — testületi üléseken való részvételére, közszereplésére vonatkozó szabályok: A Ptk. 80. § (2) bekezdése alapján nyilvános közszereplés esetén képmás és hangfelvétel nyilvánosságra hozatalához nincs szükség az érintett hozzájárulásához. A nyilvános testületi ülésen résztvevők közszereplők, ennek vállalásával pedig együtt jár a magánszférához való jog bizonyos korlátozása is. Ezzel számolniuk kell mindazoknak, akik a nyilvánosság elé lépnek, ez természetes következménye a közéletben betöltött szerepüknek. A felvételek nyilvánosságra hozatala, felhasználása: E tekintetben

Source: https://magyarkozlony.hu/hivatalos-lapok/921b41142547d73306e92a3ce19e5e2814e9181c/dokumentumok/381dfdfdc00c0c63df14a5d66f5f783ef0600ffa/letoltes